ร้านตือฮวนที่ไม่คิดว่าจะมีโอกาสได้กิน ไม่ใช่ว่าร้านเค้าคิวยาว จนสู้ไม่ไหวหรือขายดีหมดเร็ว อะไรประมาณนั้น แต่คือผ่านไปทีไร ไม่เคยเห็นร้านเปิดขาย จนนึกว่าจริงๆมีแต่ป้ายร้านแต่ไม่ได้ขายแล้วรึเปล่า

โชคช่วย ในช่วงบ่ายๆ ผ่านๆไปได้ซื้อเผือกหิมะ แวะหาข้าวทานต่อ ร้านดันเปิดซะนี่ สงสัยขายเฉพาะสิ้นเดือน

ร้านตั้งอยู่ถนนปราการ เส้นขนานถนนประโคนชัย หลังศาลเจ้าพ่อหลักเมือง เป็นถนนสั้นๆประมาณ 200-300 เมตร

ที่ขายเป็นตือฮวน สั่งมาลองชามนึงพร้อมข้าวเปล่า น้ำซุปรสชาติค่อนข้างเค็มผักดองอยู่เยอะ ผักดองมีกลิ่นหน่อยๆ ส่วนเครื่องในเองก็ยังมีกลิ่นอยู่เหมือนกัน ดีที่กลิ่นผักดองกลบๆอยู่บ้าง นุ่มพอสมควรยกเว้นตับ รวมๆแล้วทานยังไม่เพลินเท่าไหร่ 

อาจจะดีในแง่ที่เป็นร้านตือฮวนไม่กี่ร้านที่เห็นมีในย่านนี้ ถ้ามาทานช่วงหนาวๆ ซดน้ำอุ่นๆทานคลุกข้าวก็พอรับได้ แต่คงไม่ใช่ช่วงนี้มั้ง